
 21.3.2017
 BG
 Официален вестник на Европейския съюз
 L 75/12
 РЕГЛАМЕНТ ЗА ИЗПЪЛНЕНИЕ (ЕС) 2017/480 НА СЪВЕТА
 от 20 март 2017 година
 за прилагане на Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) No 442/2011 (1), и по-специално член 32, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012.
 (2)
 Предвид сериозната обстановка в Сирия, към списъка на подлежащите на ограничителни мерки физически и юридически лица, образувания и органи, който се съдържа в приложение II към Регламент (ЕС) No 36/2012, следва да бъдат добавени четири лица.
 (3)
 Поради това приложение II към Регламент (ЕС) No 36/2012 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 36/2012 се изменя, както е посочено в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20 март 2017 година.
 За Съвета
 Председател
 L. GRECH
 (1) ОВ L 16, 19.1.2012 г., стр. 1.
 ПРИЛОЖЕНИЕ
 Следните лица се добавят към списъка, поместен в приложение II, Раздел А (Лица) към Регламент (ЕС) No 36/2012:
 Име
 Идентификационни данни
 Основания
 Дата на включване в списъка
 „235.
 Ahmad Ballul
 (изв. още като Ahmad Muhammad Ballul; Ahmed Balol)
 Дата на раждане: 10 октомври 1954 г.
 Звание: генерал-майор; командващ сирийските арабски военновъздушни сили и сирийската арабска противовъздушна отбрана
 Притежава военно звание генерал-майор, старши офицер и командващ сирийските арабски военновъздушни сили и сирийската арабска противовъздушна отбрана, на служба след май 2011 г.
 Извършва дейност в областта на разпространението на химически оръжия, а в качеството си на старши офицер от сирийските арабски военновъздушни сили е отговорен за жестоките репресии срещу цивилното население, включително извършването на нападения с химическо оръжие от сирийския режим, посочени в доклада на съвместния механизъм за разследване.
 21.3.2017 г.
 236.
 Saji Darwish
 (изв. още като Saji Jamil Darwish; Sajee Darwish; Sjaa Darwis
 Дата на раждане: 11 януари 1957 г.
 Звание: генерал-майор, сирийски арабски военновъздушни сили
 Притежава военно звание генерал-майор, старши офицер и командир на 22-ра дивизия на сирийските арабски военновъздушни сили, на служба след май 2011 г.
 Извършва дейност в областта на разпространението на химически оръжия и носи отговорност за жестоките репресии срещу цивилното население: в качеството си на старши офицер от сирийските арабски военновъздушни сили и командир на 22-ра дивизия носи отговорност за използването на химически оръжия от самолети, експлоатирани от военновъздушни бази под контрола на 22-ра дивизия, включително нападението над Talmenеs, за което в доклада на съвместния механизъм за разследване се съобщава, че е